**Informácia o činnosti orgánov spoločnosti MINERÁLNE VODY a.s. Prešov a ich výborov za rok 2016:**

**Orgánmi spoločnosti sú:**

**1/ Valné zhromaždenie**

**2/Predstavenstvo**

**3/Dozorná rada**

**4/Výbor pre audit**

**1/ Valné zhromaždenie**

**Informácie o činnosti valného zhromaždenia, jeho právomociach , opis práv akcionárov a postupu ich vykonávania za rok 2016**

V roku 2016 sa konalo jedno riadne valné zhromaždenie spoločnosti MINERÁLNE VODY a.s. Prešov.

Riadne valné zhromaždenie spoločnosti MINERÁLNE VODY a.s. Prešov sa konalo dňa 12.05.2016 a konalo sa v zmysle platných stanov spoločnosti – splnený bod 3, čl. VII – predstavenstvo je povinné zvolať riadne valné zhromaždenie v lehote 6 mesiacov od skončenia predchádzajúceho kalendárneho roka.

Oznámenie o konaní RVZ bolo zverejnené dňa 05.04.2016 v Hospodárskych novinách a v ten istý deň, 05.04.2016 zverejnené v Hospodárskych novinách oznámenie o zverejnení výročnej správy za rok 2015 na [www.baldovska.sk](http://www.baldovska.sk) .

Materiály, ktoré boli prerokované na riadnom valnom zhromaždení, boli akcionárom k dispozícii k nahliadnutiu v sídle spoločnosti 30 dní pred konaním RVZ, t. j. od 11.04.2016 – splnený bod 8, čl. VII stanov spoločnosti a na [www.baldovska.sk](http://www.baldovska.sk/) od 11.04.2016.

Akcionárovi na základe podpísanej zmluvy o zriadení záložného práva k cenným papierom bola dňa 11.04.2016 doporučenou zásielkou zaslaná pozvánka na RVZ, materiály ročnej účtovnej závierky – výkaz ziskov a strát, súvaha k 31.12.2015.

Rozhodujúcim dňom na uplatnenie práva účasti na valnom zhromaždení, hlasovať na ňom, požadovať od neho vysvetlenie a uplatňovať návrhy bol deň 06.05.2016.

Hlasovacie právo patriace akcionárovi sa riadilo menovitou hodnotou jeho akcií, pričom na každú akciu s menovitou hodnotou 33.1939 € pripadal jeden hlas.

Na riadnom valnom zhromaždení dňa 12.05.2016 sa prezentovali akcionári – listina prítomných akcionárov -, ktorých **podiel menovitej hodnoty akcií prítomných akcionárov predstavoval 97,87 % na základnom imaní spoločnosti** ( základné imanie spoločnosti je 4 344 251,66250 EUR, (t.j.130 875 000,- Sk ) a preto  riadne valné zhromaždenie bolo **uznášaniaschopné v súlade s bodom 2, čl. X stanov spoločnosti.**

Pri prezentácii prítomní akcionári obdŕžali Výročnú správu spoločnosti za rok 2015, súčasťou ktorej bolo a je:

* Výkaz ziskov a strát k 31.12.2015
* Súvaha k 31.12.2015
* Poznámky k ročnej účtovnej závierke k 31.12.2015
* Prehľad o peňažných tokoch k 31.12.2015
* Správa o podnikateľskej činnosti spoločnosti a stave majetku spoločnosti za rok 2015
* Správa nezávislého audítora vrátane prílohy k správe nezávislého audítora z overenej

účtovnej závierky za rok 2015 pre akcionárov

* Návrh predstavenstva na vysporiadanie HV spoločnosti za rok 2015
* Správa dozornej rady, ktorá pozostávala z :

Správy o kontrolnej činnosti v spoločnosti za rok 2015

Stanoviska k ročnej účtovnej závierke za rok 2015

Stanovisko k návrhu na vysporiadanie hospodárskeho výsledku za rok 2015

* Vyhlásenie o správe a riadení spoločnosti pre akcionárov spoločnosti
* Strategické ciele spoločnosti pre roky 2016 a nasledujúce

Akcionári na RVZ dňa 12.05.2016 prerokovali a schválili:

* Orgány RVZ podľa uznesenia č. 40/16 zo zasadnutia predstavenstva zo dňa 11.04.2016
* Výročnú správu spoločnosti za rok 2015, súčasťou ktorej bolo a je aj vyhlásenie o správe a riadení spoločnosti za rok 2015
* Riadnu individuálnu účtovnú závierku za rok 2015
* Rozdelenie zisku za rok 2015
* Schválenie audítora na vykonanie priebežného a ročného auditu za rok 2016

Rozhodnutia valného zhromaždenia boli prijaté vo forme uznesenia valného zhromaždenia , ktorého úplné znenie je uvedené v  zápisnici z riadneho valného zhromaždenia, ktorá je podpísaná predsedom a zapisovateľom, overovateľmi zápisu a skrutátorom RVZ.

**2/Predstavenstvo**

**Správa o  činnosti predstavenstva pri spoločnosti MINERÁLNE VODY a.s. Prešov za rok 2016**

Predstavenstvo spoločnosti je štatutárnym a výkonným orgánom spoločnosti, má 3 členov a v roku **2016 zasadalo:**

**22.01., 15.02., 11.03., 22.03., 11.04., 12.05., 22.06., 21.07. 23.08., 23.09., 24.10., 23.11. a , 20.12.2016.**

Predstavenstvo v roku 2016 okrem vykonávania obchodného vedenia spoločnosti a zabezpečenia všetkých jej prevádzkových a organizačných záležitosti, vykonávania zamestnávateľských práv a zabezpečenia vedenia predpísaného účtovníctva a inej evidencie, obchodných kníh a ostatných dokladov **spoločnosti spracovalo:**

* Obchodný plán na rok 2016
* Finančný rozpočet na rok 2016
* Výročnú správu za rok 2015
* RÚZ za rok 2015
* Návrh rozdelenia zisku za rok 2015
* Významné finančné a obchodné transakcie spoločnosti, ktoré predložila na schválenie DR
* Pre DR písomnú správu predstavenstva o stave podnikateľskej činnosti a o majetku spoločnosti k 30.06.2016 a 30.11.2016 v porovnaní s predpokladaným vývojom
* Pre DR písomné informácie predstavenstva o zásadných zámeroch obchodného vedenia spoločnosti na rok 2016 a 2017 ako aj predpokladaný vývoj stavu majetku , financií a  tržieb spoločnosti
* Všetky materiály, ktoré boli predkladané akcionárom na rokovanie RVZ dňa 12.05.2016

Predstavenstvo v roku 2016 zabezpečovalo:

* Zvolanie RVZ na 12.05.2016
* Organizačné zabezpečenie RVZ
* Spracovanie zápisnice z RVZ
* Vykonanie uznesení z RVZ
* Dodržiavanie podmienok zmluvy o poskytnutí  NFP KaHR-111SP-0902/0370/76 – Zvýšenie konkurencieschopnosti MINERÁLNE VODY a.s. implementáciou inovačných technológií a technologických transferov- závod Salvator Lipovce - spracovanie záverečnej monitorovacej správy
* Dodržiavanie podmienok rozhodnutia MPSVaR SR o schválení žiadosti o NFP-NFP27110231235 – spracovanie následnej monitorovacej správy projektu
* Dodržiavanie podmienok zmluvy o poskytnutí  NFP  *KaHR-111SP-1201/1170/167* – Zvýšenie konkurencieschopnosti MINERÁLNE VODY a.s. implementáciou inovačných technológií a technologických transferov - OP Konkurencieschopnosť a Hospodársky rast - závod Baldovce –spracovanie následnej monitorovacej správy
* Plnenie Smernice o programe vlastnej činnosti zameranej na predchádzanie legalizácii príjmov z trestnej činnosti a jej odhaľovaní prijatej dňa 1.1.2010
* Internú smernicu o prijímaní a vybavovaní podnetov zamestnancov o protispoločenskej činnosti v zmysle zákona č. 307/2014 o niektorých opatreniach súvisiacich s oznamovaním protispoločenskej činnosti a o zmene a doplnení niektorých údajov platnú od 01.05.2015.
* Dodržiavanie podmienok poistných a záložných zmlúv spoločnosti

**3/Dozorná rada**

**Správa o kontrolnej činnosti DR pri spoločnosti MINERÁLNE VODY a.s. Prešov za rok 2016**

DR spoločnosti je najvyšším kontrolným orgánom spoločnosti, dohliada na výkon pôsobnosti predstavenstva a uskutočňovanie podnikateľskej činnosti spoločnosti. Má 3 členov, 2 členov volí a odvoláva valné zhromaždenie a jedného člena DR volia zamestnanci spoločnosti.

DR v roku 2016 zasadala v týchto termínoch: 22.01., 22.03., 12.04.,12.05., 23.09., 23.11. 2016

Na svojich zasadnutiach **DR prerokovala** podľa schváleného programu zasadnutí :

* Zápisnice z predstavenstva
* Hospodárske výsledky spoločnosti
* Štvrťročné výkazy ziskov a strát, Súvahy
* Záväzky a pohľadávky spoločnosti
* Svoju vlastnú činnosť a činnosť jednotlivých členov dozornej rady spolu so závermi, ktoré bolo potrebné vyvodiť
* Podnikovú stratégiu a riziká podnikania
* Štruktúru a prevádzku interných systémov kontroly a riadenia rizika predstavenstvom
* Činnosť predstavenstva ako orgánu spoločnosti a aktivity jeho jednotlivých členov spolu aj so závermi, ktoré je potrebné z nich vyvodiť
* Písomnú správu predstavenstva o stave podnikateľskej činnosti a o majetku spoločnosti k 30.06.2016 a 30.11.2016 v porovnaní s predpokladaným vývojom
* Písomná informácia predstavenstva o zásadných zámeroch obchodného vedenia spoločnosti na rok 2016 a 2017 ako aj predpokladaný vývoj stavu majetku , financií a  tržieb spoločnosti
* Návrh predstavenstva na audítora na vykonávanie ročného auditu za rok 2016
* Odmeňovanie pracovníkov spoločnosti a zásady tvorby a rozdelenia sociálneho fondu
* Vykonanie priebežného auditu

**Dozorná rada kontrolovala** :

* plnenie prijatých uznesení
* uskutočňovanie podnikateľskej činnosti spoločnosti
* dodržiavanie Stanov spoločnosti
* významné finančné a obchodné transakcie spoločnosti vrátane čerpania pôžičiek a úverov, podmienky ich čerpania
* reklamné výdaje a poskytovanie sponzorstva
* čerpanie prostriedkov zo sociálneho fondu
* finančný rozpočet bežného roka
* plnenie obchodno-finančného plánu
* dodržiavanie podmienok zmluvy o poskytnutí  NFP KaHR-111SP-0902/0370/76 – Zvýšenie konkurencieschopnosti MINERÁLNE VODY a.s. implementáciou inovačných technológií a technologických transferov- závod Salvator Lipovce
* dodržiavanie podmienok rozhodnutia MPSVaR SR o schválení žiadosti o NFP-NFP27110231235
* dodržiavanie podmienok zmluvy o poskytnutí  NFP  *KaHR-111SP-1201/1170/167* – Zvýšenie konkurencieschopnosti MINERÁLNE VODY a.s. implementáciou inovačných technológií a technologických transferov - OP Konkurencieschopnosť a Hospodársky rast - závod Baldovce
* plnenie Smernice o programe vlastnej činnosti zameranej na predchádzanie

legalizácii príjmov z trestnej činnosti a jej odhaľovaní prijatej dňa 1.1.2010

* internú smernicu o prijímaní a vybavovaní podnetov zamestnancov o protispoločenskej činnosti v zmysle zákona č. 307/2014 o niektorých opatreniach súvisiacich s oznamovaním protispoločenskej činnosti a o zmene a doplnení niektorých údajov platnú od 01.05.2015.
* Poistné a záložné zmluvy spoločnosti k 23.11.2016

**Dozorná rada schvaľovala na návrh predstavenstva** :

* Obchodný plán na rok 2016
* Finančný rozpočet na rok 2016

Dozorná rada na svojom zasadnutí dňa 12.04.2016 preskúmala riadnu individuálnu účtovnú závierku spoločnosti, návrh na rozdelenie zisku za rok 2015 v súlade so štatútom a rokovacím poriadkom dozornej rady, Stanovami spoločnosti.

DR spracovala :

* Stanovisko DR k ročnej účtovnej závierke za rok 2015
* Stanovisko DR k návrhu na rozdelenie zisku za rok 2015
* Správu o kontrolnej činnosti DR za rok 2015

Na svoje zasadnutia si dozorná rada prizývala členov predstavenstva, ekonomickú riaditeľku, obchodného riaditeľa a  výrobno-technického riaditeľa spoločnosti. Všetci členovia dozornej rady sa zúčastnili riadneho valného zhromaždenia dňa 12.05.2016.

**4/Výbor pre audit**

Výbor pre audit má 3 členov a v roku 2016 zasadal dňa 29.03.2016. Preskúmal riadnu individuálnu účtovnú závierku spoločnosti za rok 2015, návrh na rozdelenie zisku za rok 2015, výsledky priebežného auditu audítora a spracoval:

* Stanovisko k ročnej účtovnej závierke za rok 2015
* Stanovisko k návrhu na rozdelenie zisku za rok 2015

Výbor pre audit sa stotožnil s návrhom predstavenstva na audítora na vykonanie priebežného a ročného auditu roka 2016 a odporúčal audítorke, aby správu za rok 2015 pre akcionárov a k účtovnej závierke spracovala v priebehu mesiaca apríl 2016.